**САОПШТЕЊЕ СА 6. ВАНРЕДНЕ СЕДНИЦЕ СКУПШТИНЕ ДРУШТВA СA ОГРАНИЧЕНОМ ОДГОВОРНОШЋУ „ТРАНСПОРТГАС СРБИЈА“, НОВИ САД**

Данас је у седишту Друштва у Новом Саду одржана **6. ванредна седница Скупштине** друштва сa ограниченом одговорношћу “Транспортгас Србија”, Нови Сад.

Седницу су, поред председника Скупштине **Николе Поповића**  и чланова Скупштине **Милана Ђукића, Дарка Јовановића и Далибора Шћекића,** били присутни и **Зоран Јовчић**, в.д. директора “Транспортгас Србија” д.о.о., Нови Сад и **Наталија Ђапа**, руководилац Сектора за пословну подршку.

На седници, којој је председавао председник Скупштине, **Никола Поповић**, усвојени су редовни Финансијски извештаји и Извештај о пословању „Транспортгас Србија“ д.о.о., Нови Сад за 2022. годину. Усвојени Финансијски извештаји и годишњи Извештај о пословању за 2022. годину биће достављени Агенцији за привредне регистре, Агенцији за енергетику Републике Србије , као и изабраном независном ревизору ради обављања законске ревизије.

На данашњој седници Скупштине “Транспортгас Србија” Нови Сад усвојен је и коригован Извештај о реализацији годишњег програма пословања „Транспортгас Србија“ д.о.о., Нови Сад за период 01.01 до 31.12.2022. године, који је урађен након израде финансијских извештаја „Транспортгас Србија“ д.о.о., Нови Сад за 2022. годину.

Упркос свим изазовима које је донела енергетска криза у 2022. години, Друштво са ограниченом одговорношћу „Транспортгас Србија“ Нови Сад, обављајући делатност транспорта и управљање транспортним системом природног гаса реализовало је несметан и безбедан транспорт природног гаса кроз транспортни гасоводи систем и тиме је остварило **позитиван финансијски резултат, пословну и нето добит**. У остварењу позитивних финансијских резултата, пословне и нето добити Друштва, максималне напоре и активности уложили су сви запослени заједно са руководством и Скупштином Друштва.

Имајући у виду актуелну политичку, економску и енергетску ситуацију у свету и Европи, Друштво ће, уз сарадњу са надлежним министарствима и Владом Републике Србије, и у наредном периоду предузимати неопходне активности у циљу обезбеђења стабилног и сигурног транспорта природног гаса.

Нови Сад, 23. марта 2023. године Скупштина „Транспортгас Србија“ д.о.о., Нови Сад